অ্যাকসিডেন্ট রিসার্চ ইনস্টিটিউট কর্তৃপক্ষ জানিয়েছে, রাজধানীর দুর্ঘটনাগুলোর বেশির ভাগই ঘটে সকালে। কারণ, এ সময় রাস্তা ফাঁকা থাকে। বাসগুলোও দ্রুতগতিতে চলে এবং যাত্রী তোলার জন্য প্রতিযোগিতা করে। আবার দিনের অন্যান্য সময়ে ঘটা দুর্ঘটনাগুলোর ক্ষেত্রে দেখা যায়, ট্রাফিক সিগন্যাল ছেড়ে দেয়ার সাথে সাথেই বাস ও মোটরসাইকেল দ্রুতগতিতে চলতে শুরু করে। এ সময় পথচারীরা দৌড়ে রাস্তা পার হতে গিয়ে দুর্ঘটনার শিকার হয়। এ বছর রাজধানীতে সাত মাসেই যে হারে মানুষ মারা গেছে, সড়ক দুর্ঘটনা নিয়ন্ত্রণ করা না গেলে নিহতের সংখ্যা অন্য যেকোনো বছরের হিসাবকে ছাড়িয়ে যাবে।